 Hadaba Qodob Xasaasi ah oo aan lagu faah faahin warmurtiyeedkii shirkaasi ka soo baxay ee Warbaahinta laga siidaayay ayaa waxa aanu kala soo dhex baxnay Cod sir ah oo shirkaasi laga helay oo warbaahinta Xalay la soo galiyay,Waxaana qodobkaasi uu ka hadlayaa oo ay si gaar ah iskula jeex jeexeen Ergooyinkii Shirkaasi ka qayb gashay ee kumatalaysay beelaha Habar Awal iyo Habar Jeclo ee Burco ka qabsoomay bishan Oktobar 8-deedii Wareejinta booska Gudoomiyaha Xisbiga Kulmiye oo uu hadda hayo Muuse Biixi Cabdi oo ah Musharaxa Madaxweyne ee Xisbiga Kulmiye islamarkaana uu hadal hayn badani ka taagnaa bilihii u dambeeyay,waxaanay labada Beelood Qodobkaasi ugu istaageen si gaar ah iyagoo Salaadiinta Ergada Beelaha Habar jeclo carabka ku adkaysay in Qodobkaasi si gaar ah loo dhawro, fulintiisana laga sugayo Salaadiinta iyo Dhaqanka Beelaha Subeer Awal,Kadib marka ay qabsoonto Doorashada madaxtooyadda oo loo qoondeeyay inay dalka ka qabsoonto 13-bishan fooda inagu soo haysa oo ay labaataneeye maalmood inaga xigaan. 